ನಿಮ್ಮ ಬೆಳಗನೆ ನೋಡಿ ಸುಖಿಯಾದೆನಯ್ಯಾ... ನಿಮ್ಮ ಬೆಳಗನೆ ನೋಡಿಸುಖಿಯಾದೆನಯ್ಯಾ... ದಿನಕ್ಕೊಂದು ವಚನಮರನನೇರಿದೆ, ಬೇರ ಸವರಿದೆ,ಕೊನೆಯ ತರಿದೆ, ಬುಡವ ಕೆಡಹಿದೆನಿರಾಲಂಬಿಯಾಗಿ, ನಿಮ್ಮ ಬೆಳಗನೆ ನೋಡಿ ಸುಖಿಯಾದೆನಯ್ಯಾಅಪ್ಪಣ್ಣಪ್ರಿಯ ಚೆನ್ನಬಸವಣ್ಣಾ. ಶರಣೆ ಲಿಂಗಮ್ಮ ಹಡಪದ ಅಪ್ಪಣ್ಣಗಳ ಪುಣ್ಯಸ್ತ್ರೀ ವಚನ ಅನುಸಂಧಾನಹಡಪದ ಅಪ್ಪಣ್ಣನವರ ಪುಣ್ಯಸ್ತ್ರೀ ಆದ ಶರಣೆ ಲಿಂಗಮ್ಮನವರ ಪ್ರಸ್ತುತ ವಚನ ಅನುಸಂಧಾನ ಮಾಡುವ ಮೊದಲು ಈ ಲಿಂಗಮ್ಮತಾಯಿಯ ಹಿನ್ನೆಲೆಯನ್ನಿಲ್ಲಿ ಸ್ವಲ್ಪ ಗ್ರಹಿಸಿದರೆ ಹೆಚ್ಚು ಸೂಕ್ತ ವೆನ್ನುವುದು ನನ್ನ ಭಾವನೆ. ತಿಳಿದ ಹಾಗೆ ಇವರು ಅಪ್ಪ ಬಸವಣ್ಣನವರ ಅತ್ಯಂತ ಪರಮಾಪ್ತರಾದ ಅಪ್ಪಣ್ಣನವರ ಪುಣ್ಯಸ್ತ್ರೀಯಾಗಿದ್ದರಿಂದ ಇವರಿಗೆ ಸಹಜವಾಗಿಯೇ ಅಪ್ಪಬಸವಾದಿ ಶರಣ ಗಣದ ಸಾಮಿಪ್ಯ ಹಾಗೂ ಸಾಂಗತ್ಯದ ಮೂಲಕ ಒಂದು ಪರಿಪೂರ್ಣವಾದ ಅನುಭಾವಿಕ ಪರಿಸರ ಇವರಿ ಗೆ ದೊರತ ಕಾರಣವಾಗಿ, ಆಗಲೇ ಇವರಲ್ಲಿದ್ದಂಥ ಆಧ್ಯಾತ್ಮಿಕ ಹಂಬಲಕ್ಕೆ ಮತ್ತಷ್ಟೂ ಹೆಚ್ಚಾಗಿಯೇ ಬೆಂಬಲ ಸಿಕ್ಕ ಕಾರಣಕ್ಕೆ ಇವರು ಬಹು ದೊಡ್ಡ ಅನುಭಾವಿ ಶರಣೆಯಾಗಿ ಬೆಳೆದರೆಂಬುದನ್ನು ಮನಗಾಣಬೇಕು. ಇಂತಹ ಶರಣೆ ಲಿಂಗಮ್ಮನವ ರ ಪ್ರಸ್ತುತ ಈ ವಚನವು ಕಾಣಲು ಸಣ್ಣದಾದರೂನಿಜದ ನೆಲೆಯಲ್ಲಿ ಅದು ತನ್ನ ಬೆಡಗಿನ ನುಡಿಯ ಮೂಲಕ ಮಹತ್ತರವಾದ ದರ್ಶನವನ್ನು ತನ್ನಲ್ಲಿ ಇಂಬಿಟ್ಟುಕೊಂಡಿದೆ. ಅದನ್ನಿಲ್ಲಿ ಅನುಸಂಧಾನ ಮಾಡುವ ಮೂಲಕ ಕಂಡುಕೊಳ್ಳಲು ಪ್ರಯತ್ನ ಮಾಡೋಣ.ಮರನನೇರಿದೆ, ಬೇರ ಸವರಿದೆ,ಕೊನೆಯ ತರಿದೆ, ಬುಡವ ಕೆಡಹಿದೆಇಲ್ಲಿ ವಚನದ ಈ ಸಾಲುಗಳನ್ನು ಸಹಜವಾಗಿ ಓದಿದಾಗ ಅವುಗಳು ನೀಡುವ ಸಾಮಾನ್ಯ ಅರ್ಥವೆಂದರೆ ಮರವನ್ನು ಏರಿ, ಅದರ ಬುಡವ ನ್ನು ಸವರಿ, ಕೊನೆಯನ್ನು ತರಿದು, ಬುಡವನ್ನು ಕೆಡವಿದ ಒಂದು ಸಾಪೇಕ್ಷ ನೋಟದ ಚಿತ್ರವು ಕಣ್ಮುಂದೆ ರೂಪಗೊಳ್ಳುತ್ತದೆ. ಆದರೆ, ಅವುಗಳ ನಿಜವಾದ ಅರ್ಥವು ಬೇರೆಯದೇ ಇದೆ. ಅದನ್ನು ಸಾಮಾನ್ಯ ಕಣ್ಣಿನಿಂದ ಕಾಣದೇ ಅಂತರಂಗದ ಒಳಗಣ್ಣನ ಮೂಲಕ ಅನುಭಾವದ ನೆಲೆಯಲ್ಲಿ ಕಂಡು ಅರ್ಥೈಸಿಕೊಂಡು ಮನಗಾಣಬೇಕು. ಹಾಗಾಗಿ, ಇಲ್ಲಿ ಮರನೇರಿದೆ ಎಂದರೆ ಯಾವ ಮರ!? ಎಂಬ ಪ್ರಶ್ನೆ ಹುಟ್ಟುತ್ತದೆ. ಆ ಮರವು ಯಾವುದೆಂದರೆ ಅದು ಅಂತರಂಗದಲ್ಲಿರುವಂಥ ಅರಿವಿನ ಮರ ವಾಗಿದೆ. ಅದನ್ನು ಏರಿದೆ ಎಂದು ಶರಣೆ ಲಿಂಗಮ್ಮ ಹೇಳಿ, ಬೇರ ಸವರಿದೆ ಎನ್ನುವ ಲ್ಲಿ, ಅರಿವಿನ ಮರವು ಭವದ ಬದುಕಿನ ಅಜ್ಞಾನ ದಲ್ಲಿ ಬೇರು ಬಿಟ್ಟಿತ್ತು ಅದನ್ನು ಸವರಿದೆ ಅಂದರೆ ಕಡಿದು ಹಾಕಿದೆ ಎನ್ನುವರು. ಅಷ್ಟಲ್ಲದೇ ಇನ್ನೂ ಮುಂದುವರಿದು ಕೊನೆಯ ತರಿದೆ ಎನ್ನುವಲ್ಲಿ ಆ ಅರಿವಿನ ಮರಕ್ಕೂ ಇರುವ ಕೊನೆಯ ತುದಿಗೂ ಸಹಿತ ಚಿತ್ತ ಬುದ್ಧಿ ಅಹಂಕಾರಗಳ ಭವಮುಖಿ ಚಿಗುರು ಮುಗುಳೊಡೆವ ಸಾಧ್ಯತೆ ಇರುತ್ತದೆಂದು ಆ ಕೊನೆಯ ತರಿದೆ ಅಂದರೆ ಮುಗುಳ ಚಿಗುರು ಚಿವುಟಿದೆ ಎನ್ನುವ ಮೂಲಕ ಅಂಥಾ ಅರಿವಿನ ಹಂತದಲ್ಲೂ ಬರಬಹುದಾದ ಚಿತ್ತ ಚಾಂಚಲ್ಯ ದುರ್ಬುದ್ಧಿ ಅಹಂಕಾರಗಳ ನೀಗುವ ಎಚ್ಚರದ ಕಾರಣದಿಂದ ಕೊನೆಯ ತರಿದೆ ಎನ್ನುತ್ತಾ, ಕೊನೆ ಯಲ್ಲಿ ಬುಡವ ಕೆಡಹಿದೆ ಎನ್ನುವರು. ಅದ್ಯಾವ ಬುಡವೆಂದರೆ, ಆಂತರಿಕ ನೆಲೆಯಲ್ಲಿನ ಅರಿವಿನ ಮರದ ಬೇರನ್ನೂ ಸವರಿದ ಮೇಲೂ ಉಳಿಯ ಬಹುದಾದ ಭವದ ನಂಟಿನ ನೆನಪು ಬುಡದಲ್ಲಿ ಹಕ್ಕಳೆಗಟ್ಟಿದ್ದನ್ನೂ ಕೊಡವಿ ಕೆಡಹಿದೆ ಎನ್ನುವಲ್ಲಿ ಗೆ ಆಂತರಿಕ ಪರಿಶುದ್ಧತೆಯನ್ನು ಸಾಧಿಸಿದೆ ಎಂಬ ಭಾವ ಝಗ್ಗನೆ ಬೆಳಗುತ್ತದೆ! ಮುಂದುವರಿದ ವಚನದಲ್ಲಿನಿರಾಲಂಬಿಯಾಗಿ, ನಿಮ್ಮ ಬೆಳಗನೆ ನೋಡಿ ಸುಖಿಯಾದೆನಯ್ಯಾಅಪ್ಪಣ್ಣಪ್ರಿಯ ಚೆನ್ನಬಸವಣ್ಣಾ.ಎನ್ನುವಲ್ಲಿ, ಭವದ ಬದುಕಿನ ಬೇರನ್ನು ಕತ್ತರಿಸಿ, ಆಂತರಿಕ ಭಕ್ತಿಯ ಬದುಕಿನಲ್ಲಿಯೂ ಅತ್ಯಂತ ಪರಿಶುದ್ಧತೆಯನ್ನು ಸಾಧಿಸಿದ ಕಾರಣದಿಂದಾಗಿ ನಿರಾಲಂಬ ಅಂದರೆ ಮರ್ತ್ಯದ ಮತ್ತು ಮಹದ ಮಧ್ಯದ ಸ್ಥಲವಾದಂಥ ಶರಣ ರಾಗಿ, ನಿಮ್ಮ ಅಂದರೆ ಪರಾತ್ಪರ ಪರಮವಸ್ತುವಾದ ಸರ್ವಶಕ್ತ ಚಿದ್ಘನ ಚಿಜ್ಯೋತಿಯ ಬೆಳಗನ್ನು ನೋಡಿ ಸುಖಿ ಯಾದೆನಯ್ಯಾ ಅಪ್ಪಣ್ಣ ಪ್ರಿಯ ಚೆನ್ನಬಸವಣ್ಣಾ ಎಂದು ಶರಣೆ ಲಿಂಗಮ್ಮ ತಾಯಿ ತಾವು ಭವವ ಗೆದ್ದು ನಿಜಭಕ್ತಿ ಹೊಂದಿ, ಅನುಭಾವದ ನೈಜ ಸುಖಿಯಾದದ್ದನ್ನು ಪ್ರಸ್ತುತ ವಚನದಲ್ಲಿ ಹೆಪ್ಪಿಟ್ಟು ಜಗ ಜನಮನಕ್ಕೆ ಕೊಟ್ಟು, ಬೆಳಕಿನ ಬೀಜವನ್ನು ಬೇಕಾದವರು ಬಿತ್ತಿ ಬೆಳೆದುಕೊಳ್ಳಲೆಂದು ಬಿಟ್ಟು ಹೋಗಿದ್ದಾರೆಂದು ಅನಿಸುತ್ತದೆ.ಸಂಕ್ಷಿಪ್ತ ಪರಿಚಯ: ಶರಣೆ ಲಿಂಗಮ್ಮನವರು ಹಡಪದ ಅಪ್ಪಣ್ಣನವರ ಪುಣ್ಯಸ್ತ್ರೀಧರ್ಮಪತ್ನಿ. ವ್ಯಕ್ತಿ ಹುಟ್ಟಿದ ಜಾತಿಗೂ ಆತಆಕೆ ಸಾಧಿಸುವ ಸಿದ್ಧಿಗೂ ಯಾವುದೇ ಸಂಬಂಧವಿಲ್ಲೆಂಬುದನ್ನು ನಿರೂಪಿಸಿದವರು ಈ ಲಿಂಗಮ್ಮ ದಂಪತಿಗಳು. ಅನುಭವ ಮಂಟಪದ ೭೭೦ ಅಮರ ಗಣಂಗಳ ಲ್ಲಿ ಇವರೂ ಒಬ್ಬ ವಚನಕಾರ್ತಿಶರಣೆ ಆಗಿದ್ದಾರೆ. ಅಪ್ಪಣ್ಣಪ್ರಿಯ ಚನ್ನಬಸವಣ್ಣ ವಚನಾಂಕಿತದ ಲ್ಲಿವರು ರಚಿಸಿದ ೧೧೪ ವಚನಗಳಲ್ಲಿ ಬೋಧೆ ಯ ಧಾಟಿ ,ಕಂಡ ದರ್ಶನ, ಬೀರಿದ ಬೆಳಕು, ಏರಿದ ನಿಲುವು, ಸಾಧಕರಿಗೂ, ಸಾಮಾನ್ಯರಿಗೂ, ಶರಣರಿಗೂ ಇರುವ ವ್ಯತ್ಯಾಸವನ್ನು ತಿಳಿಸಿದ್ದಾರೆ. ಎಲ್ಲ ಸಾಧನೆಗೂ ಮೂಲವಾದ ಮನಸ್ಸನ್ನ ಸ್ವೇಚ್ಛೆ ಯಾಗಿ ಹರಿದಾಡಲು ಬಿಡದೆ ಬಯಲಿನೊಳಗೆ ಓಲಾಡುವ ಶರಣರ ಪಾದ ಜ್ಞಾನದಲ್ಲಿ ಬೆರೆಯ ಬೇಕು ಎನ್ನುವರು. ಶರಣು ಶರಣಾರ್ಥಿ ಶುಭೋದಯ